ข้อกฎหมายเกี่ยวกับคดีฟ้องชู้ เรื่องของสามีฟ้องชายชู้ มีตัวบทกฎหมายตามประมวลกฎหมายแพ่งและพาณิชย์ มาตราใด
ข้อกฎหมายเกี่ยวกับคดีฟ้องชู้ เรื่องของสามีฟ้องชายชู้

ตามประมวลกฎหมายแพ่งและพาณิชย์ มาตรา 1523 วรรคสอง "สามีจะเรียกค่าทดแทนจากผู้ซึ่งล่วงเกินภริยาไปในทำนองชู้สาวก็ได้ และภริยาจะเรียกค่าทดแทนจากหญิงอื่นที่แสดงตนโดยเปิดเผยเพื่อแสดงว่าตนมีความสัมพันธ์กับสามีในทำนองชู้สาวก็ได้"

คำอธิบาย 

ในกรณีที่สามีจะฟ้องชายชู้ที่มาล่วงเกินภรรยาของตนเองในทำนองชู้สาวนั้น กฎหมายไม่ได้กำหนดหลักเกณฑ์ไว้ว่า การล่วงเกินภรรยาดังกล่าว จะต้องทำโดยเปิดเผย หรือต้องมีบุคคลอื่นทราบ

การลักลอบเป็นชู้กัน แอบคบหากันในทำนองชู้สาว แอบมีเพศสัมพันธ์กัน ก็ถือว่าเป็นการล่วงเกินภรรยาไปในทำนองชู้สาวแล้ว สามีมีสิทธิ์ฟ้องได้ 

ซึ่งข้อกฎหมายตรงนี้จะต่างกันในกรณีที่ภรรยาจะเป็นคนฟ้อง ที่จะต้องมีหลักฐานการแสดงตนโดยเปิดเผย และมีบุคคลอื่นทราบพอสมควร

ดังนั้นแล้วในคดีนี้ ถึงแม้ว่าจะยังไม่มีพยานหลักฐานเป็นรูปคู่ หรือเป็นคลิปวีดีโอ ว่าคนทั้งสองมีการแสดงตนโดยเปิดเผยว่ามีความสัมพันธ์ในทำนองชู้สาว

แต่เมื่อมีหลักฐานยืนยันชัดเจนว่าทั้งสองแอบลักลอบเป็นชู้แอบมีเพศสัมพันธ์กัน ตัวโจทก์ซึ่งเป็นสามีย่อมฟ้องร้องดำเนินคดีเพื่อเรียกค่าทดแทนได้
ประมวลกฎหมายแพ่งและพาณิชย์,ประมวลกฎหมายวิธีพิจารณาความแพ่งฯ(วิแพ่ง)